ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(92) 442 τελικό 
Βρυξέλλες, 27 Οκτωβρίου 1992 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 1035/72 
περί κοινής οργανώσεως της αγοράς 
στον τομέα των οπωροκηπευτικών 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
θέμα; Πρόταση κανονισμού για την τροποποίηση του κανονισμού (ΕΟΚ) 
αριθ. 1035/72 του Συμβουλίου περί κοινής οργανώσεως της αγοράς στον 
τομεά των οπωροκηπευτικών. 
1. Η ανάπτυξη της παραγωγής ανανά, αβοκάντο, μάνγκο και γουάβας στην 
Κοινότητα, ιδίως μετά την προσχώρηση της Ισπανίας και της Πορτογαλίας, 
καθώς και η ανάπτυξη των συναλλαγών των προϊόντων αυτών, ωθούν στην ένταξη 
των προϊόντων αυτών στον τομέα εφαρμογής του κανονισμού (ΕΟΚ) 
αριθ. 1035/72. 
2. Η αμυλούχος μπανάνα δεν έχει συμπεριληφθεί στην κοινή οργάνωση της αγοράς 
στον τομέα της μπανάνας εξαιτίας της φύσεως του προϊόντος. Καθότι η 
αμυλούχος μπανάνα πρέπει να καλυφθεί από οργάνωση αγοράς από την 1η 
Ιανουαρίου 1993, θεωρείται σκόπιμο να περιληφθεί στην κοινή οργάνωση της 
αγοράς στον τομέα των οπωροκηπευτικών. 
3. Ενόψει της 1ης Ιανουαρίου 1993, πρέπει να καταργηθούν οι μέχρι σήμερα 
υφιστάμενες διατάξεις στον κανονισμό (ΕΟΚ) αριθ. 1035/72 που επέτρεπαν την 
εφαρμογή εθνικών ποσοτικών περιορισμών. 
4. Εξαιτίας της ανάπτυξης σημαντικών εισαγωγών ορισμένων ευαίσθητων προϊόντων 
του τομέα, υπό ασαφείς νομισματικές συνθήκες που δημιουργούν τεχνητές τιμές 
και ενώ όλοι οι ενδεχόμενοι πελάτες σε παγκόσμιο επίπεδο κλείνουν τα σύνορα 
τους στις συναλλαγές για φυτοϋγειονομικούς λόγους ή για λόγους δημόσιας 
υγείας, είτε εξαίτιας ποσοτικών περιορισμών, χρειάζεται να προβλεφθεί η 
δυνατότητα θέσπισης καθεστώτος πιστοποιητικών εισαγωγής, εάν παραστεί 
ανάγκη για ορισμένα προϊόντα. 
Η ένταξη νέων προϊόντων στο άρθρο 1 του κανονισμού (ΕΟΚ) αριθ. 1035/72 δεν έχει 
χρηματοοικονομικές επιπτώσεις για το ΕΓΤΠΕ-Τμήμα Εγγυήσεων. Η δημιουργία 
οργανώσεων παραγωγών των οπωροκηπευτικών αυτών μπορεί να δημιουργήσει για το 
ΕΓΤΠΕ-Τμήμα Προσανατολισμού έξοδα στο πλαίσιο ενισχύσεων για την εκκίνηση. 
Εντούτοις, οι δαπάνες αυτές είναι οι ίδιες με εκείνες που προβλέπονται σε 
γενικούς κανονισμούς όσον αφορά τις οργανώσεις παραγωγών και επομένως δεν 
δημιουργούν πρόσθετα έξοδα. 
CL 
C516492/TGR 
Πρόταση 
ΚΑΝΟΝΙΣΜΟΣ (ΕΟΚ) αριθ. /92 ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΟΚ) αριθ. 1035/72 
περί κοινής οργανώσεως της αγοράς 
στον τομέα των οπωροκηπευτικών 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας και ιδίως το 
άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η ανάπτυξη της κοινοτικής παραγωγής προϊόντων όπως ο ανανάς, το αβοκάντο, 
το μάνγκο και η γουάβα ιδίως μετά την προσχώρηση της Ισπανίας και της 
Πορτογαλίας, καθώς και η αύξηση των συναλλαγών τους καθιστούν σκόπιμη την 
ένταξη των προϊόντων αυτών στον τομέα εφαρμογής του κανονισμού (ΕΟΚ) αριθ. 
1035/72^1), όπως τροποποιήθηκε τελευταία από τον κανονισμό (ΕΟΚ) αριθ. 
1754/92(2)· 
ότι η αμυλούχος μπανάνα δεν έχει συμπεριληφθεί στον κανονισμό για την κοινή 
οργάνωση της αγοράς στον τομέα της μπανάνας εξαιτίας της φύσεως του προϊόντος 
αυτού· ότι η αμυλούχος αυτή μπανάνα πρέπει να καλυφθεί από οργάνωση της αγοράς 
από την 1η Ιανουαρίου 1993· ότι κρίνεται σκόπιμο να περιληφθεί στην κοινή 
οργάνωση της αγοράς στον τομέα των οπωροκηπευτικών 
(1) ΕΕ αριθ. L 118 της 20.05.1972, σ. 1 
(2) ΕΕ αριθ. L 180 της 01.07.1992, σ. 23 
- 2 -
ότι ο κανονισμός (ΕΟΚ) αριθ. 1035/72 προβλέπει τη δυνατότητα εφαρμογής εθνικών 
ποσοτικών περιορισμών από τα κράτη μέλη για τα οπωροκηπευτικά και με τις 
συνθήκες που περιγράφονται στο παράρτημα III ότι τα μέτρα αυτά δεν είναι πλέον 
σύμφωνα με τη θέσπιση της ενιαίας αγοράς από την 1η Ιανουαρίου 1993· ότι κατά 
συνέπεια πρέπει να καταργηθούν οι διατάξεις αυτές· 
ότι είναι σκόπιμο να προβλεφθεί για ορισμένα προϊόντα που είναι ευαίσθητα και 
αποτελούν αντικείμενο σχετικά σημαντικών ρευμάτων εισαγωγών, η δυνατότητα 
εφαρμογής καθεστώτος πιστοποιητικών εισαγωγής· ότι αποσκοπώντας στον 
αποτελεσματικότερο περιορισμό της εφαρμογής του καθεστώτος αυτού, είναι σκόπιμο 
να προβλεφθεί ότι η θέσπιση ενός τέτοιου καθεστώτος πρέπει να πραγματοποιείται 
σύμφωνα με τις διαδικασίες της επιτροπής διαχείρισης· 
ότι, για τη σωστή λειτουργία του καθεστώτος, πρέπει να προβλεφθεί ότι η έκδοση 
των πιστοποιητικών εισαγωγής συνοδεύεται από τη σύσταση εγγύησης που 
εξασφαλίζει την υποχρέωση να πραγματοποιούνται οι εισαγωγές κατά τη διάρκεια 
ισχύος τους, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
'Αρθρο 1 
Ο κανονισμός (ΕΟΚ) αριθ. 1035/72 τροποποιείται ως εξής: 
1. Τα κάτωθι προϊόντα εντάσσονται στον πίνακα του άρθρου 1 παράγραφος 2 
Κωδικός ΣΟ Περιγραφή εμπορευμάτων 
ex 080300 
08043000 
080440 
08045000 Αμυλούχος μπανάνα 
Ανανάς 
Αβοκάντο 
Γουάβα, μάνγκο και γαρκινία 
- 3 -
2. Το κείμενο του άρθρου 22, παράγραφος 1, δεύτερο εδάφιο και παράγραφος 2, 
καθώς και το παράρτημα III (προβλεπόμενος στο άρθρο 22 κατάλογος) 
καταργούνται. 
3. Προστίθεται το άρθρο 22 β) με το εξής κείμενο: 
«'Αρθρο 22 β 
1. Σύμφωνα με τη διαδικασία που προβλέπεται στο άρθρο 33 δύναται να 
θεσπιστεί καθεστώς πιστοποιητικών εισαγωγής για ένα ή περισσότερα από 
τα προϊόντα που περιλαμβάνονται στον πίνακα του άρθρου 1 παράγραφος 2, 
έτσι ώστε να μπορεί να εκτιμηθεί η εξέλιξη της αγοράς τους. 
Στην περίπτωση αυτή, το πιστοποιητικό εκδίδεται από τα κράτη μέλη για 
κάθε ενδιαφερόμενο που υποβάλλει αίτηση, ανεξάρτητα από τον τόπο 
εγκατάστασης του στην Κοινότητα. 
Η έκδοση του πιστοποιητικού υπόκειται στη σύσταση εγγύησης που 
εξασφαλίζει ότι η εισαγωγή πραγματοποιείται κατά τη διάρκεια ισχύος του 
πιστοποιητικού. 
Το πιστοποιητικό ισχύει σε ολόκληρη την Κοινότητα. 
2. Ο κατάλογος των προϊόντων για τα οποία απαιτούνται τα πιστοποιητικά 
εισαγωγής και οι άλλες λεπτομέρειες εφαρμογής του παρόντος άρθρου 
καθορίζονται σύμφωνα με την ίδια διαδικασία.» 
'Αρθρο 2 
Ο παρών κανονισμός αρχίζει να ισχύει την 1η Ιανουαρίου 1993. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, Για το Συμβούλιο 
ΔΗΜΟΣΙΟΝΟΜΙΚΟ ΔΕΛΤΙΟ 
ΗΜΕΡΟΜΗΝΙΑ : 06.10.1992 
1. ΚΟΝΔΥΛΙ 150 ΠΙΣΤΩΣΕΙΣ : (1992): 832 εκ. ECU 
2. ΟΝΟΜΑΣΙΑ ΤΟΥ ΜΕΤΡΟΥ : 
Πρόταση κανονισμού για την τροποποίηση του κανονισμού (ΕΟΚ) αριθ. 1035/72 του 
Συμβουλίου περί κοινής οργανώσεως της αγοράς στον τομέα των οπωροκηπευτικών 
3. ΝΟΜΙΚΗ ΒΑΣΗ : 'Αρθρο 43 της Συνθήκης 
4. ΣΤΟΧΟΙ ΤΟΥ ΜΕΤΡΟΥ : 
Να προστεθούν και άλλα προϊόντα στον πίνακα του άρθρου 1, παράγραφος 2 του 
κανονισμού (ΕΟΚ) αριθ. 1035/72. 
ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΠΕΡΙΟΔΟΣ 
12 ΜΗΝΩΝ ΤΡΕΧΟΝ ΟΙΚΟΝΟ­
ΜΙΚΟ ΕΤΟΣ (92) ΕΠΟΜΕΝΟ ΟΙΚΟΝΟ­
ΜΙΚΟ ΕΤΟΣ (93) 
5.0 ΔΑΠΑΝΕΣ ΠΟΥ ΒΑΡΥΝΟΥΝ 
- ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ 
(ΕΠΙΣΤΡΟΦΕΣ / ΠΑΡΕΜΒΑΣΕΙΣ) 
- ΤΟΥΣ ΕΘΝΙΚΟΎΣ ΠΡΟΫΠΟΛΟΓΙΣΜΟΎΣ 
- ΑΛΛΟΥΣ ΤΟΜΕΙΣ 
5.1 ΕΣΟΔΑ 
- ΙΔΙΟΙ ΠΟΡΟΙ ΤΩΝ ΕΚ 
(ΕΙΣΦΟΡΕΣ / ΔΑΣΜΟΙ) 
- ΣΤΟ ΕΘΝΙΚΟ ΕΠΙΠΕΔΟ 
5.0.1 ΠΡΟΒΛΕΨΕΙΣ ΔΑΠΑΝΩΝ 
5.1.1 ΠΡΟΒΛΕΨΕΙΣ ΕΣΟΔΩΝ 1994 1995 1996 1997 
5.2 ΤΡΟΠΟΣ ΥΠΟΛΟΓΙΣΜΟΥ 
6.0 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ 
ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΑΙ 
6.1 ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ 
ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ ΝΑΙ 
6.2 ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΟΧΙ 
6.3 ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ 
ΠΡΟΫΠΟΛΟΓΙΣΜΟΎΣ ΟΧΙ 
ΠΑΡΑΤΗΡΗΣΕΙΣ : 
ISSN 0254-1483 
COM(92)442 τελικό 
ΕΓΓΡΑΦΑ 
GR 03 
Apt*, καταλόγου : CB-CO-92-459-GR-C 
ISBN 92-77-48374-1 
Υπηρεσία Επισήμων Εκβάσεων των ΕυρβΛαΙκών Κοινοτήτων 
Lr2985 Luxembourg